Kkemmlent abrid-nsent, ugirent labas wellant ḥebsent, ddment-d ad ččent, tagujilt meskint tɛawed tečča seg uɣrum yemmulḥen, teṭṭleb-as ɛad ad as-tuc ad tsew, tdin tegumma tenna-as : « Ur am-d-ssiɣayeɣ ca ḥaca ma tekksed-ay-d tiṭ-nnem tis sent » tahyuyt tameɣbunt tekkes-as-d tiṭ-nnes tict. Ugirent jmiɛ tagujilt ur tẓer ca abrid ald i xelḍent ɣer tict n lɣabet , tekker tamcumt-nni tessegrurreb ultma-s ma d nettat tkemmel abrid-nnes ɣer leqṣer. Texleḍ taɛecwit ɣer leqṣer n sselṭan tenna-asen : « Ay yudan n leqqṣer nečč d ultma-s n userraḥ »